Wọ́n bẹ̀rẹ̀ sí bú oníbodè nì káà kiri pé òun ń ba àwọn èrò ọ̀nà jẹ́, òun kò fi ìyà jẹ wan tó bí ó ti yẹ kí ó ṣe, òun ń jẹ́ kí àwọn èrò rí oníbodè Igbó Olódùmarè fín, wọ́n sí wáá bẹ̀rẹ̀ sí yin Àǹjànnú-ìbẹ̀rù fún ìyà ńlá gboggbo tí ó ti fi ń jẹ wọ́n. Nítorí ìdí èyí, oníbodè tuntun yìí yí ìwà rẹ̀ padà, ó bẹ̀rẹ̀ sí hu ìwà tí Ọlọ́run Ọba kò dá mọ́ ọn, àsẹ̀hìnwá-àsẹ̀yìnbọ̀, ìwà náà le ju ti Àǹjànnú-ìbẹ̀rù lọ. Nígbà tí àwọn ẹ̀dá wọn-ọnnì sì gbé àjàgà tí í ó wúwo, tí wọ́n sì ru ẹ̀rù tí kò fúyẹ́, wọ́n di rìkísí ńlá mọ́ oníbodè, títí onítọ̀hún fi fi iṣẹ́ sí ilẹ̀ tí ó wá si Igbó Irúnmọlẹ̀ tí ó ń gbé ibẹ̀ di bí mo ti ń sọ̀rọ̀ yìí.
Won bere si bu onibode ni kaa kiri pe oun n ba awon ero ona je, oun ko fi iya je wan to bi o ti ye ki o se, oun n je ki awon ero ri onibode Igbo Olodumare fin, won si waa bere si yin Anjannu-iberu fun iya nla gboggbo ti o ti fi n je won. Nitori idi eyi, onibode tuntun yii yi iwa re pada, o bere si hu iwa ti Olorun Oba ko da mo on, asehinwa-aseyinbo, iwa naa le ju ti Anjannu-iberu lo. Nigba ti awon eda won-onni si gbe ajaga ti i o wuwo, ti won si ru eru ti ko fuye, won di rikisi nla mo onibode, titi onitohun fi fi ise si ile ti o wa si Igbo Irunmole ti o n gbe ibe di bi mo ti n soro yii.